Valke se adjunk in KZN vasDie adjunkhoof van die Valke in KwaZulu-Natal is in hegtenis geneem en het vlugtig in die hof verskyn. Natasha Ramkisson, woordvoerder van die Nasionale Vervolgingsgesag (NVG), het bevestig brig. Simon Madonsela het in die Durbanse handelshof verskyn op twee aanklagte van korrupsie. Volgens Ramkisson het Madonsela na bewering twee betalings van onderskeidelik R25 000 en R3 000 van twee klaers aanvaar. Madonsela is op borgtog van R5 000 vrygelaat en moet weer op 9 April in die hof verskyn. Madonsela is Johan Booysen, hoof van die Valke in KwaZulu-Natal, se adjunk.